Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр 101/19) и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Јавното претпријатие за благосостојба на животни скитници ЛАЈКА Скопје, поднесена против Решението на Општина Карпош, по предметот Барање за пристап до информации од јавен карактер, на 03.07.2025 година, го донесе следното

**Р Е Ш Е Н И Е**

1. Жалбата изјавена од Јавното претпријатие за благосостојба на животни скитници ЛАЈКА Скопје, поднесена против Решението на Општина Карпош бр.12-5552/2 од 02.06.2025 година, заведена во Агенцијата со бр.08-289 на 18.06.2025 година, по предметот Барање за пристап до информации од јавен карактер, **СЕ УВАЖУВА и предметот се враќа на повторно постапување пред првостепениот орган**.
2. **Решението на Имателот на информации бр.12-5552/2 од 02.06.2025 година СЕ ПОНИШТУВА.**
3. **Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

Јавното претпријатие за благосостојба на животни скитници ЛАЈКА Скопје, како што се наведува во Жалбата, на 22.05.2025 година поднело Барање за пристап до информации од јавен карактер до Општина Карпош, со кое побарало по е-маил да му се достави електронски запис од следната информација:

„1. Копија од План – програми за поништување на План – програми за развој на Општина Карпош за 2021 бр.8585/6 од 29.12.2021 година:

 2. Копија од План – програми за измена и дополнување на План – програми за за развој на Општина Карпош за 2021 и 2022 година бр. 09-5017/4 од 15.07.2021 година;

 3. Копија од План – програми за развој на Општина Карпош 2023-2025 бр.09-1417/21 од 28.02.2023 година;

4. Информација дали советот на Општина Карпош донел одлука за раскинување на Договорот за меѓуопштинска соработка помеѓу Град Скопје, ЈП ЛАЈКА и Општина Карпош со Ваш архивски бр. 03-5699/1 од 08.08.2021 година;

Доколку истата постои ве молиме да ни доставите копија и информација во кој Службен гласник на Општината е објавена.

1. Информација дали Општина Карпош има доставено Барање за раскинување на Договорот за меѓуопштинска соработка со Ваш архивски бр. 03-5699/1 од 05.08.2021 година до Градот Скопје и до ЈП ЛАЈКА“.

Доколку истата е доставена ве молиме за копија.

1. Согласно член 28, став 1 од Законот за заштита и благосостојба на животните “Општината, општините во градот Скопје, односно градот Скопје, се надлежни да вршат собирање на бездомните кучиња, односно нерегистрирани кучиња и регистрирани кучиња доколку ги затекнат на јавни површини без присуство на сопственикот и привремено да ги сметат во соодветни објекти – прифатилишта.“.

Имајќи го предвид горецитираниот член дали Општина Карпош има склучено договор за определената законска надлежност со регистрирано прифатилиште.

Ве молиме за копија за истото. “

Постапувајќи по ова Барање, Имателот на информации на Барателот му доставил Решение бр.12-5552/2 од 02.06.2025 година со кое Барањето за слободен пристап до информации од јавен карактер се уважува. Во Образложението на решението е наведено: „...Постапувајќи по Барањето на на странката, а водејќи се првенствено од начелото на законитост, определеното службено лице за посредување со информации од јавен карактер изврши детален увид во предметот при што утврди дека треба да постапи согласно член 21 став 1 од ЗСПИЈК..“. Во прилог го доставил Одговорот на барање во кое е наведено: “...Информациите кои ги барате се јавно достапни односно објавени во Службен гласник на Општина Карпош и истите се наоѓаат на веб страната на Општина Карпош...1. План програми за поништување на план програми за равој ....- објавен е во „Службен гласник на Општина Карпош“ бр.23/2021 година ...2. План – програми за измена и дополнување на План – програми за за развој на Општина Карпош. ... објавен е во „Службен гласник на Општина Карпош“ бр.10/2021 година ... 3. Копија од План – програми за развој на Општина Карпош 2023-2025 бр.09-1417/21 од 28.02.2023 година објавен е во во „Службен гласник на Општина Карпош“ бр.5/2023 година “.

Незадоволен од горенаведеното Решение, Барателот на информации во законски предвидениот рок, на 18.06.2025 година поднесе Жалба до Агенцијата, заведена во Агенцијата со бр.08-286. Во Жалбата меѓу другото е наведено: „..Имателотна информацијата Општина Карпош, постапи спротивно на одредбите од член 24, став 1 од Законот за слободен пристап до информации од јавен карактер, поточно иако позитивно одговори на барањето не достави одговори по однос на сите прашања определени во истото. Имено, видно од доставеното решенеие бр.12-85552/2 од 02.06.2025 година, може да се утврди дека истото не ги содржи сите барани информации видно од барањето...“.

Агенцијата со електронски допис бр. 08-286 од 18.06.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 03.07.2025 година до Агенцијата достави Допис заведен во Агенцијата со бр.08-286 во прилог на кој го достави оспореното Решение бр.12-5552/2 од 02.06.2025 година и сите списи во врска со предметот.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ, Решението на Имателот го поништи и предметот го врати на повторно постапување пред првостепениот орган,** поради следното:

Агенцијата утврди дека, постапувајќи по предметното Барање за информации од јавен карактер, Имателот на информации не постапил правилно и во целост согласно Законот за слободен пристап до информации од јавен карактер, со тоа што со оспореното Решение на Барателот не му ги доставил бараните информации **на начин и во форма наведени во Барањето**.

Агенцијата за заштита на правото на слободен пристап до информациите од јавен карактер утврди дека Имателот на информации отпочнал првостепена постапка по Барање за пристап до информации од јавен карактер согласно член 20 став 1 од Законот за слободен пристап до информации од јавен карактер, иако донел Решение со кое се уважува Барањето на Барателот не му ги доставил бараните информации на начин и во форма наведени во Барањето.

Агенцијата му укажува на Имателот на информации, дека согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став 1 алинеја 1, и 22 од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата. Со давање на бараните податоци нема да настане штета за Имателот на информации. Со давање на бараните информации ќе се обезбеди поголема транспарентност и отчетност на работата на Имателот на информации.

Согласно наведеното, Имателот на информации е должен одново да го разгледа Барањето и да постапи согласно одредбите од Законот за слободен пристап до информации од јавен карактер.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**